1887

Die jaar 1887 was 'n gewone jaar wat volgens die Gregoriaanse kalender op 'n Saterdag begin het. Dit was die 87ste jaar van die 19de eeu n.C. Soos ander gewone jare het die jaar 12 maande, 52 weke en 365 dae gehad.

 Gebeure 
 11 Januarie – F.W. Reitz word tot president van die Oranje-Vrystaat verkies. 
 9 Februarie – Die goudmynmaatskappy The Gold Fields of South Africa word in Londen deur Cecil Rhodes en sy vennoot Charles Rudd gestig.
 28 Februarie – Die Kogmanskloofpas oor die Langeberg word geopen.
 26 April – Die Uitvoerende Raad van die Zuid-Afrikaansche Republiek (ZAR) neem die besluit om Krugersdorp te proklameer.
 28 Junie – Minot, Noord-Dakota ingelyf as 'n stad.
 17 Oktober – Die dagblad The Star verskyn die eerste keer in Johannesburg.
 2 Desember – Bouwerk begin aan die Leeubrug in Kerkstraat, Pretoria oor die Apiesrivier.
 Die Nederlandsch-Zuid-Afrikaansche Spoorweg Maatschappij word opgerig, wat die bou van 'n verbinding met Lourenço Marques (tans Maputo) ten doel het.

 Geboortes 
 1 Januarie – Wilhelm Canaris, Duitse admiraal († 1945).
 5 Januarie – Courtney Hodges, Amerikaanse generaal tydens die Tweede Wêreldoorlog († 1966).
 13 Januarie – Albert van der Sandt Centlivres, Hoofregter van die Unie van Suid-Afrika († 1966).
 26 Januarie – Marc Mitscher, admiraal in die Amerikaanse Vloot († 1947).
 28 Januarie – Arthur Rubinstein, Poolse pianis († 1982).
 11 Februarie – Johannes van Melle, Nederlands gebore Afrikaanse skrywer van onder meer Bart Nel († 1953).
 14 Maart – Charles Reisner, Amerikaanse akteur, regisseur, en skrywer († 1962).
 23 Maart – William Nicol, predikant, teoloog, opvoedkundige en goewerneur van die Transvaal († 1967).
 23 Maart – Casparus de Wet, Gereformeerde predikant, hoogleraar en skrywer († 1957).
 24 Maart – Roscoe Arbuckle, Amerikaanse akteur, regisseur, en skrywer († 1933).
 28 Maart – Helena Barry-Hofmeyr, Nasionale Partylid van die Vrystaatse Provinsiale Raad († 1954).
 26 April – Anna Petronella van Heerden, eerste Afrikaner vrou wat as mediese dokter kwalifiseer († 1975).
 10 Mei – J.C. Bloem, Nederlandse digter en essayis († 1966).
 13 Mei – Elena Caragiani-Stoenescu, eerste vroulike vlieënier in Roemenië († 1929).
 9 Junie – Emilio Mola, Spaanse generaal wie se deelname aan 'n staatsgreep in 1936 die Spaanse Burgeroorlog begin het († 1937).
 12 Julie – Rudolph Lewis, eerste Suid-Afrikaner wat 'n Olimpiese goue medalje in fietsry kon wen († 1933).
 28 Julie – Tetsu Katayama, Japannese politikus en Eerste minister van Japan († 1978).
 3 Augustus – Rupert Brooke, Engelse digter († 1915).
 12 Augustus – Erwin Schrödinger, Oostenrykse fisikus († 1961).
 17 Augustus – Karel I van Oostenryk, laaste keiser van Oostenryk-Hongarye († 1922).
 2 September – Willem de Mérode, Nederlandse digter († 1939).
 28 September – Anna Enslin, Afrikaanse skrywer, stadsraadslid en onderburgemeester van Bloemfontein († 1976).
 1 Oktober – Pieter Nicolaas van Eyck Nederlandse digter, hoogleraar aan die Universiteit van Leiden en literêre kritikus († 1954).
 6 Oktober – Gordon Tomlinson, prokureur, skrywer en kampvegter vir Afrikaans († 1955).
 31 Oktober – Tsjiang Kai-sjek, opperbevelhebber van die nasionalistiese regering van die Republiek China († 5 April 1975).
 15 November – Hitoshi Ashida, Japannese politikus en Eerste minister van Japan in 1948 († 1959).
 17 November – Bernard Montgomery, Britse veldmaarskalk († 1976).
 23 November – Hendrik van der Bijl, Suid-Afrikaanse wetenskaplike en “vader van Yskor” († 1948).
 24 November – Erich von Manstein, Duitse generaal († 1973).
 27 November – Colin Steyn, Suid-Afrikaanse regsgeleerde, kabinetsminister en laaste Vrystaatse Volksraadslid van die Verenigde Party († 1959).
 27 November – Masaharu Homma, Japannese  luitenant-generaal en oorlogsmisdadiger († 1946). 
 28 November – Ernst Röhm, die leier van die Sturmabteilung (SA) van die Nasionaal-Sosialistiese Duitse Arbeidersparty († 1934). 
 13 Desember – Leila Reitz, eerste vrou in Suid-Afrika se Volksraad († 1959).

 Sterftes 
 10 Maart – Jan Bantjes, 'n Voortrekker (* 1817).
 25 Oktober – Sir Philip Wodehouse, 'n Britse goewerneur van die Kaapkolonie (* 1811).

Kategorie:19de eeu
Kategorie:1887